
PËR SHPRONËSIM, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR RRAGAM-KAM-TROPOJË

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të nenit 8 të ligjit nr. 9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, tokë bujqësore (pemëtore) dhe kultura, drufrutore, që preken nga ndërtimi i segmentit rrugor Rragam-Kam-Tropojë.
2. Shpronësimi të bëhet në favor të Drejtorisë së Përgjithshme të Rrugëve.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën  bashkëlidhur këtij vendimi, për sipërfaqen 638 (gjashtëqind e tridhjetë e tetë) m2, tokë bujqësore (pemëtore), si dhe kultura bujqësore drufrutore, me çmimet konfirmuar nga ZRKKP-ja, me vlerë 131 428 (njëqind e tridhjetë e një mijë e katërqind e njëzet e tetë) lekë, si dhe kultura bujqësore, me vlerë 110 000 (njëqind e dhjetë mijë) lekë.
4. Shpenzimet procedurale, në vlerën 230 100 (dyqind e tridhjetë mijë e njëqind) lekë, të përballohen nga Drejtoria e Përgjithshme e Rrugëve.
5. Vlera e përgjithshme e shpronësimit për tokën bujqësore (pemëtore) dhe kulturat bujqësore, prej 241 428 (dyqind e dyzet e një mijë e katërqind e njëzet e tetë) lekësh, të përballohet nga “Llogaria e veçantë” e Ministrisë së Financave në Bankën e Shqipërisë “Fondi i shpronësimeve”.
6. Shpronësimi të fillojë më 1.5.2010 dhe të përfundojë më 1.8.2010.
7. Pronarët e përmendur në listën që i bashkëlidhet këtij vendimi, për të cilët është bërë shënimi “Konfirmim nga ZRPP-ja”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Drejtoria e Përgjithshme e Rrugëve të kryejë likuidimin e pronarëve brenda afateve të përcaktuara në pikën 6 të këtij vendimi, në bazë të dokumentacionit të pronësisë.
9. Ngarkohen Ministria e Punëve Publike dhe Transportit, Ministria e Financave dhe Drejtoria e Përgjithshme e Rrugëve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

MPPT
DREJTORIA E PËRGJITHSHME E RRUGËVE
DREJTORIA E SHPRONËSIMEVE

LISTA E NR. TË PASURIVE QË SHPRONËSOHEN NGA NDËRTIMI I AKSIT RRUGOR “RRAGAM-KAM” TROPOJË

	Nr.
	Pronari
	Zona
Kad.
	Nr.
Pas.
	Sip.m2
	Çmimi
lekë
	Vlera
lekë
	Vlera për kultura bujqësore dhe dru
frutorë
	Lloji i
pasurisë
	Shënime

	
	Emri
	Atësia
	Mbiemri
	
	
	
	
	
	
	
	

	1
	Din
	Sali
	Qeleposhi
	3490
	747/2
	158
	206
	32548
	
	Pemëtore
	Konfirmuar nga ZRPP

	2
	Dem
	Sali
	Qeleposhi
	3490
	747/3
	148
	206
	30488
	
	Pemëtore
	Konfirmuar nga ZRPP

	3
	Rrustem
	Bajram
	Çelaj
	3490
	747/4
	201
	206
	41406
	110000
	Pemëtore
	Konfirmuar nga ZRPP

	4
	Hysni
	Shefqet
	Rrustaj
	3490
	645/1
	90
	206
	18540
	
	Pemëtore
	Konfirmuar nga ZRPP

	5
	Hysni
	Shefqet
	Rrustaj
	3490
	645/2
	41
	206
	8446
	
	Pemëtore
	Konfirmuar nga ZRPP

	
	
	
	
	
	
	638
	
	131428
	110000
	
	

	
	
	
	
	
	
	
	
	
	
	
	

	
	Shuma
	
	
	
	
	
	
	
	241428
	
	

















